
R O M Â N I A                                                                                                                                                                                                                    
JUDEŢUL TIMIŞ

ORAŞUL DETA

P R I M A R
Nr. 2.837/29.03.2021                                                                                            

REFERAT DE APROBARE

              la proiectul de hotărâre privind indexarea impozitelor şi taxelor locale pentru anul 2022.

         Prevederile Legii nr. 227/2015 privind Codul Fiscal, cu modificările şi completările ulterioare, includ şi reglementări referitoare la impozitele şi taxele locale, stabilesc cadrul legal, precizează contribuabilii care trebuie să plătească aceste impozite şi taxe, precum şi modul de calcul şi de plată a acestora. În materie fiscală, dispoziţiile Codului Fiscal prevalează asupra oricăror prevederi din alte acte normative, precizând foarte explicit impozitele şi taxele care se constituie în venituri ale bugetului local, urmând ca utilizarea acestora să aibă loc în condiţiile reglementărilor specifice (Legea nr. 273/2006 privind finanţele publice locale, O.U.G nr. 57/2019 privind Codul administrativ etc.). 
        Ţinând cont de prevederile art. 491 din Codul Fiscal şi de rata inflaţiei pe anul 2020 comunicată pe site-urile oficiale ale Ministerului Finanțelor și Ministerului Dezvoltării, Lucrărilor Publice și administrației care este de 2,6 %.
        Având în vedere prevederile de mai sus, cât şi faptul că prin dimensionarea impozitelor şi taxelor locale pentru anul 2022 se urmăreşte asigurarea surselor de venituri la bugetul local în vederea angajării şi acoperirii cheltuielilor bugetului local şi respectarea prevederilor legale în vigoare, propun Consiliului Local al oraşului Deta adoptarea proiectului de hotărâre în forma propusă. 

Pt.PRIMAR,

Corneliu-Traian PLUȘTEA.

